|  |  |
| --- | --- |
| პროგრამის სახელწოდება  (ქართულად და ინგლისურად) | მუსიკოლოგია  Musicology |
| მისანიჭებელი კვალიფიკაცია (ქართულად და ინგლისურად) | ჰუმანიტარულ მეცნიერებათა ბაკალავრი მუსიკოლოგიაში  Bachelor in Arts (BA) in Musicology |
| პროგრამის მოცულობა  კრედიტებით და მათი  განაწილება | 240 ECTS  საბაკალავრო პროგრამის კურიკულუმი მოიცავს:   * 146 ECTS კრედიტის მოცულობის სავალდებულო სტატუსის მქონე სასწავლო და კვლევითი კომპონენტეს; * 14 ECTS კრედიტის მოცულობის საფაკულტეტო სავალდებულო დისციპლინას; * 20 ECTS მოცულობის არჩევით და თავისუფალ კრედიტს; * მუსიკის მასწავლებლისა და/ან მუსიკის ტექნოლოგიის 60 ECTS კრედიტიანი დამატებითი პროგრამები.   საბაკალავრო საგანმანათლებლო პროგრამის სტანდარტული ხანგრძლივობა შეადგენს 4 წელს ანუ 8 სემესტრს. |
| სწავლების ენა | ქართული |
| პროგრამის  ხელმძღვანელი/თანახელმძღვანელი | ასოცირებული პროფესორი მაია სიგუა |
| პროგრამაზე დაშვების  წინაპირობა | მუსიკოლოგიის საბაკალავრო საგანმანათლებლო პროგრამაზე სწავლის მსურველებსთვის დაშვების წინაპირობაა: ა) ზოგადსაგანმანათლებლო სკოლის ატესტატი; ბ) შემოქმედებით ტურებისა და ერთიანი ეროვნული გამოცდების წარმატებით ჩაბარება. |
| საგანმანათლებლო პროგრამის  მიზანი | მუსიკოლოგიის საბაკალავრო საგანმანათლებლო პროგრამის მიზანია სტუდენტს:  მისცეს ზოგადი ცოდნა მუსიკალურ დისციპლინებში უძველესიდან უახლეს დრომდე, მომიჯნავე ჰუმანიტარულ დარგებში არსებული ცოდნის და მიმდინარე პროცესების გათვალისწინებით; მისცეს საფუძვლიანი ცოდნა მუსიკის თეორიაში, მუსიკის ისტორიაში, ეროვნულ ფოლკლორულ და საეკლესიო მუსიკაში და მოამზადოს სამუსიკო ხელოვნების ბაკალავრი მუსიკოლოგიაში.  შესძინოს ფართო ცოდნა მუსიკოლოგიის სხვადასხვა მიმართულებით და გამოუმუშავოს როგორ კვლევისათვის ისე სხვა პრაქტიკული საქმიანობისთვის (მათ შორის, პედაგოგიური, ან კულტურულ-საგანმანათლებლო, ან მუსიკალურ-პუბლიცისტურ-კრიტიკული და სხვ.) აუცილებელი უნარები;  გამოუმუშავოს მის წინაშე წამოჭრილი სხვადასხვა სახის პროფესიული პრობლემის გადაჭრისათვის საჭირო ეფექტური მიდგომები; საკუთარი მოსაზრებებისა და დასკვნების არგუმენტირებულად, პროფესიული ტერმინოლოგიით, როგორც წერითი, ისე ზეპირი ფორმით დასაბუთების უნარი;  ასწავლოს და გამოუმუშავოს ქართულ, საჭიროების შემთხვევაში უცხოურ ენაზე პროფესიული, მათ შორის კვლევითი და პუბლიცისტური საქმიანობისთვის საჭირო რესურსების მოძიების, შერჩევის და კეთილსინდისიერად გამოყენების უნარი. გამოუმუშავოს დარგის შესაბამისი თანამედროვე კომპიუტერული ტექნოლოგიებით მუშაობის უნარები.  გამოუმუშაოს სხვადასხვა ტიპის აუდიტორიასთან ნაყოფიერი, ეფექტური და ეთიკური კომუნიკაციის უნარი;  გამოუმუშავოს პუბლიცისტურ-კრიტიკული, კულტურულ-საგანმანათლებლო, კვლევითი თუ სხვა ტიპის შემოქმედებითი და/ან პრაქტიკული საქმიანობის ან პროექტის დაგეგმვის, გადაწყვეტილების მიღების, განხორციელებისა და შეფასების უნარი;  გამოუმუშავოს ეთიკური და პროფესიული ქცევის ნორმებისა და ღირებულებების გათვალისწინებით მოქმედების უნარები. |
| სწავლის შედეგები | **ცოდნა და გაცნობიერება:**   1. ასხვავებს და აღწერს მუსიკალური ხელოვნების განვითარების პროცესებს უძველესიდან უახლეს დრომდე, იაზრებს და წარმოაჩენს მათ ზოგად-ისტორიული, ჰუმანიტარული, სახელოვნებათმცოდნეო პროცესების კონტექსტში; განსაზღვრავს და ფლობს მუსიკის ისტორიის, თეორიის, ეროვნული ფოლკლორული და საეკლესიო მუსიკის ძირითად და მნიშვნელოვან საკითხებს. 2. როგორც თეორიულად, ისე პრაქტიკულად იცნობს სპეციალურთან მომიჯნავე მუსიკალური დისციპლინების საფუძვლებს და საჭიროებისამებრ იყენებს მათ კვლევითი, სასწავლო, თუ სხვა პრაქტიკული საქმიანობისას; საჭიროებისამებრ, შეუძლია ხმით ან ინსტრუმენტზე ნაწარმოების ან ნაწარმოების ფრაგმენტის შესრულება. 3. იცნობს და იყენებს სხვადასხვა ტიპის ტექსტის (სამეცნიერო ან პუბლიცისტური ნაშრომი) აგების საერთაშორისოდ მიღებულ სტანდარტებს და ტექნიკებს. ფლობს მუსიკალურ კომპიუტერულ პროგრამას/პროგრამებს. 4. იცნობს ფუნდამენტურ და ზოგიერთ უახლეს პროფესიულ ლიტერატურას როგორც ქართულ, ისე უცხო ენაზე/ენებზე. 5. იცნობს საკონფერენციო, საპრეზენტაციო, საშემსრულებლო გამოსვლების წესებსა და ეთიკას. იცნობს, ასხვავებს და განსაზღვრავს მუსიკალური კრიტიკისა და ჟურნალისტიკის ძირითად პრინციპებს, მნიშვნელოვან გამოცემებს/ავტორებს (პრესა, რადიო, ტელევიზია, ინტერნეტი), ქვეყნის მუსიკალურ-კულტურული ცხოვრების მნიშვნელოვან მოვლენებს.   **უნარები:**   1. ერთმანეთს უკავშირებს და განაზოგადებს საბაკალავრო პროგრამით გათვალისწინებული დისციპლინებისა და ზოგადი ჰუმანტარული საგნების შესწავლის შედეგად მიღებულ თეორიულ და პრაქტიკულ ცოდნასა და გამოცდილებას; შეუძლია მათი დემონსტრირება, კვლევით, სასწავლო თუ პრაქტიკულ საქმიანობაში რუტინულ თუ არაპროგნოზირებად სიტუაციებში მათი გამოყენება და შეფასება. 2. ხელმძღვანელის ზედამხედველობით ასრულებს სხვადასხვა მასშტაბის ნაშრომს, მათ შორის საბაკალავრო ნაშრომს (მერვე სემესტრში) მუსიკის ისტორიის, თეორიის, ეროვნული ფოლკლორული და საეკლესიო მუსიკის მიმართულებით, პროცესში მუშაობს მუსიკალურ ტექსტზე და, საჭიროების შემთხვევაში, აფიქსირებს, ინსტრუმენტზე ან ხმით ასრულებს მას, ნაშრომის შესახებ არგუმენტირებულად მსჯელობს და იცავს საკუთარ შეხედულებებს; ნაშრომის წარდგენისას იყენებს შესაბამის თანამედროვე ტექნოლოგიას. 3. მოიძიებს ინტერნეტსა და ბიბლიოთეკებში სხვადასხვა პროფესიული მიზნის მისაღწევად საჭირო წყაროებს, არჩევს და იყენებს მათ აკადემიური კეთილსინდისიერების პრინციპების დაცვით. 4. წერს და მეტყველებს გამართულად, არგუმენტირებულად, პროფესიული ტერმინოლოგიის სათანადო გამოყენებით; წარმოაჩენს პრეზენტაციის (ვერბალური, ვიზუალური, შინაარსობრივი) უნარს; საქმიანად, პროფესიულად და ეთიკურად ურთიერთობს სხვადასხვა ტიპის აუდიტორიასთან.   **პასუხისმგებლობა და ავტონომიურობა:**   1. სხვადასხვა ტიპის პროფესიული საქმიანობისას პასუხისმგებლობას იღებს მის მიერ გაცემული ინფორმაციის სისწორესა და კომპეტენტურობაზე. 2. დამოუკიდებლად განსაზღვრავს საკუთარ პროფესიულ საჭიროებებს, გეგმავს სამომავლო პროფესიულ კარიერას. 3. კოლეგიალურია, პატივს სცემს სხვათა მოსაზრებებს, პასუხისმგებლობას იღებს შესასრულებელ და შესრულებულ სამუშაოზე. 4. სხვადასხვა ტიპის პროფესიული საქმიანობისას საქმიანობის განხორციელებისას მუშაობს როგორც დამოუკიდებლად, ისე გუნდურად. |
| სწავლება-სწავლის მეთოდები | * წიგნზე, აუდიო და ვიდეო ჩანაწერზე, სანოტო მასალაზე მუშაობის მეთოდი; * დემონსტრირების მეთოდი; * ჯგუფური და ინდივიდუალური სწავლების მეთოდი; * სხვადასხვა სახის შემოქმედებითი მიღწევების ანალიზის მეთოდი; * როლური და სიტუაციური თამაშის მეთოდი; * პრაქტიკული სწავლების მეთოდი; * შემთხვევის ანალიზი; * პროფესიული უნარების ფორმირების და განვითარების მიზნით სტუდენტის დამოუკიდებელი, აუდიტორიის გარეშე მუშაობის მეთოდი;   **სწავლების პროცესში გამოიყენება შემდეგი ფორმები:**   * ლექციები და პრაქტიკული მეცადინეობები/სემინარები; * სტუდიური - რეპეტიციული მეცადინეობები, მათ შორის შემოქმედებითი პროექტების (კონფერენციები, კონცერტები, კონკურსები, ფესტივალები) განსახორციელებლად; * სწავლება პროფესიულ გარემოში - კონსერვატორიის მცირე და დიდი დარბაზები, ხმის ჩამწერი სტუდია; * პროფესიული მასტერკლასები და ვორკშოპები. |
| შეფასების სისტემა | სტუდენტის შეფასება მოიცავს როგორც განმავითარებელ, ასევე შემაჯამებელ შეფასებებს, რომელთა შესახებ დეტალური ინფორმაცია და შეფასების რუბრიკები წარმოდგენილია სასწავლო კურსების სილაბუსებში.  შეფასებათა სისტემა უშვებს ხუთი სახის დადებით შეფასებას:  ა) (A) ფრიადი –შეფასების 91-100 ქულა;  ბ) (B) ძალიან კარგი – მაქსიმალური შეფასების 81-90 ქულა;  გ) (C) კარგი – მაქსიმალური შეფასების 71-80 ქულა;  დ) (D) დამაკმაყოფილებელი – მაქსიმალური შეფასების 61-70 ქულა;  ე) (E) საკმარისი – მაქსიმალური შეფასების 51-60 ქულა;  არსებობს ორი უარყოფითი შეფასება:  (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით ხელახლა გამოცდაზე გასვლის უფლება;  (F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  მუსიკოლოგიის პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის შედეგების გამოცხადებიდან არანაკლებ 5 კალენდარულ დღეში.  სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში.  დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა. |
| დასაქმების სფეროები | კურსდამთავრებულს თავისუფალი შემოქმედების გარდა შეუძლია დასაქმდეს ისეთ პროფესიულ-შემოქმედებით დაწესებულებებში, როგორიცაა: ბეჭდური და ონლაინ-მედია, ტელევიზია, რადიო, ოპერის თეატრი და სხვა მუსიკალურ-საკონცერტო დაწესებულებები, დარგობრივი მუზეუმები, არჩეული მაინორ-პროგრამის მიხედვით - სამუსიკო და საჯარო სკოლაში ან მუსიკალურ/ხმის ჩამწერ სტუდიებში და მუსიკის ტექნოლოგიასთან დაკავშირებულ სხვა ინდუსტრიებში.  პროგრამის კურსდამთავრებულს შეუძლია სწავლა განაგრძოს საქართველოს ან სხვა ქვეყნების უმაღლეს საგანმანათლებლო დაწესებულებებში მუსიკოლოგიის სამაგისტრო პროგრამაზე, რომელიც ორიენტირებულია შემდგომი დონის მკვლევარის მომზადებაზე.  კურსდამთავრებულს ასევე შეუძლია სწავლა გააგრძელოს ნებისმიერი მიმართულების სამაგისტრო საგანმანათლებლო პროგრამაზე, თუ ამ პროგრამაზე მიღების წინაპირობა არ არის შეზღუდული სხვა სპეციალობის ბაკალავრის აკადემიური ხარისხით. |
| სწავლის საფასური | 2250 ლარი |
| პროგრამის  განხორციელებისათვის საჭირო  ადამიანური და მატერიალური  რესურსი | საგანმანათლებლო პროგრამის განხორციელება უზრუნველყოფილია შესაბამისი ადამიანური რესურსით.  სახელდობრ:  **მუსიკის ისტორიის მიმართულება:**  ემერიტუსი რუსუდან წურწუმია  პროფ. მარინა ქავთარაძე,  პროფ. ქეთევან ბოლაშვილი  ასოც. პროფ. ნანა შარიქაძე  ასოც. პროფ. გვანცა ღვინჯილია  მოწვ. მასწ. ლალი კაკულია  მოწვ. მასწ. ეკატერინე ბუჩუკური  მოწვ. მასწ. მანანა პაიჭაძე  **მუსიკის თეორიის მიმართულება:**  პროფ. ლეილა მარუაშვილი  ასოც. პროფ. მარიკა ნადარეიშვილი  ასოც. პროფ. თამარ ჩხეიძე  ასოც. პროფ. მაია ტაბლიაშვილი  ასისტ. პროფ. რუსუდან თაბაგარი  მოწვ. მასწ. ლეილა შარაშიძე  მოწვ. მასწ. გიორგი ბერიაშვილი  **ქართული ხალხური მუსიკის მიმართულება:**  პროფ. ნატალია ზუმბაძე  ასოც. პროფ. ოთარ კაპანაძე  მოწვ. მასწ. ნინო ღამბაშიძე  მოწვ. მასწ. მალხაზ ერქვანიძე  **საეკლესიო** **მუსიკა**  ასოც. პროფ. თამარ ჩხეიძე  **საკომპოზიტორო მიმართულებიდან:**  პროფ. ზურაბ ნადარეიშვილი  პროფ. გიორგი შავერზაშვილი  ასოც. პროფ. მაკა ვირსალაძე  ასოც პროფ. ეკა ჭაბაშვილი  საბაკალავრო პროგრამის განსახორციელებლად კონსერვატორიას გააჩნია შემოქმედებითი, პრაქტიკული და სამეცნიერო–კვლევითი მუშაობისთვის შესაბამისი მატერიალურ–ტექნიკური ბაზა, სასწავლო აუდიტორიები, ლაბორატორიები, საკონცერტო და სარეპეტიციო დარბაზები, საოპერო სტუდია. სტუდენტი უზრუნველყოფილია ბიბლიოთეკის, ფონოთეკის მომსახურებით (ბიბლიოთეკის წიგნადი, სანოტო და აუდიო ფონდებით, ელექტრონული კატალოგით, ელექტრონული ბიბლიოთეკით, ინტერნეტში ჩართული კომპიუტერით, წიგნების, ნოტებისა და აუდიო-ვიდეომასალის წამყვანი საერთაშორისო ელექტრონული ბაზებით). |
| პროგრამის ფინანსური  უზრუნველყოფა | იხ. დანართი |
| დამატებითი ინფორმაცია | სტუდენტის საუკეთესო ინტერესების გათვალისწინებით პროგრამა ითვალისწინებს **მუსიკის ტექნოლოგიისა და მუსიკის მასწავლებლის დამატებით პროგრამებს.**  მუსიკის მასწავლებლის დამატებითი პროგრამის არჩევისა და წარმატებით გავლის შემთხვევაში კურსდამთავრებულს საშუალება ექნება დასაქმდეს მუსიკალურ და ზოგადსაგანმანათლებლო დაწესებულებებში მუსიკის მასწავლებლად.  მუსიკის ტექნოლოგიის დამატებითი პროგრამის გავლა კურსდამთავრებულს ხელს შეუწყობს შესაბამისი მიმართულებით დასაქმებასა და სწავლის შემდგომ საფეხურზე გაგრძელებაში.  ზემოხსენებული მაინორ პროგრამების არჩევის მიზნით სტუდენტმა კონსულტაციისათვის უნდა მიმართოს პროგრამის ხელძღვანელს, რის შემდეგ განცხადებით მიმართავს ფაკულტეტის დეკანს შერჩეული არჩევანის დაფიქსირებით.  დამატებითი პროგრამის არჩევა უნდა განხორციელდეს არაუგვიანეს მე-3 აკადემიური სასწავლო წლის დასაწყისისა.  საბაკალავრო ნაშრომის სავარაუდო თემისა და სპეციფიკის გათვალისწინებით, სტუდენტმა ინდივიდუალური კონსულტირებისთვის უნდა მიმართოს პროგრამის აკადემიურ პერსონალს სწავლების მე-6 და მე-7 სემესტრებში (საჭიროების შემთხვევაში, შეუძლია ისარგებლოს ერთზე მეტი, სხვადასხვა დარგის წარმომადგენელი აკადემიური პერსონალის კონსულტაციით). ხოლო მერვე სემესტრში საბაკალავრო ნაშრომს ასრულებს ხელმძღვანელის ზედამხედველობით. საბაკალავრო ნაშრომის კონსულტირებასა და ხელმძღვანელობასთან დაკავშირებული დეტალური ინფორმაცია იხ. საბაკალავრო და სამაგისტრო ნაშრომის გაფორმების წესში. |